NORAKSTS

|  |  |
| --- | --- |
| 30.04.2020. | Nr.7/6 |

###### PROJEKTA “PILSSALAS IELAS DEGRADĒTĀS TERITORIJAS SAKĀRTOŠANA” IESNIEGUMA IESNIEGŠANA

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, I.Bandeniece, D.Olte, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, A.Eihvalds, G.Kurlovičs, L.Zīverts, A.Rublis), **PRET –** nav, **ATTURAS** – nav,

Saskaņā ar likuma „Par pašvaldībām” 15.panta pirmās daļas 2.punktu un 6.punktu, Jelgavas pilsētas attīstības programmu 2014.-2020.gadam (apstiprināta ar Jelgavas pilsētas domes 2013.gada 23.maija lēmumu Nr. 5/5 “Jelgavas pilsētas attīstības programmas 2014.-2020. gadam apstiprināšana”) un izsludināto projektu konkursu darbības programmas “Izaugsme un nodarbinātība” 5.5.1. specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” Eiropas Reģionālās attīstības fonda līdzfinansētās trešās projektu iesniegumu atlases kārtas “Ieguldījumi kultūras un dabas mantojuma attīstībai nacionālās nozīmes attīstības centru pašvaldībās” ietvaros,

**JELGAVAS PILSĒTAS DOME NOLEMJ:**

1. Iesniegt projekta “Pilssalas ielas degradētās teritorijas sakārtošana” (turpmāk – Projekts) iesniegumu darbības programmas “Izaugsme un nodarbinātība” 5.5.1. specifiskā atbalsta mērķa “Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” trešās projektu iesniegumu atlases kārtas “Ieguldījumi kultūras un dabas mantojuma attīstībai nacionālās nozīmes attīstības centru pašvaldībās” izsludinātajā projektu konkursā. Projekta kopējās izmaksas ir 6 500 000,00 *euro*, no kurām 3 400 000,00 *euro* ir Eiropas Reģionālās attīstības fonda finansējums, 150 000,00 *euro* ir valsts budžeta dotācija un 2 950 000,00 *euro* ir Jelgavas pilsētas pašvaldības līdzfinansējums.

2. Projekta apstiprināšanas gadījumā Finanšu nodaļai ņemt aizņēmumu Valsts kasē vai citā kredītiestādē projekta īstenošanai nepieciešamā priekšfinansējuma un līdzfinansējuma nodrošināšanai:

2.1. 2021.gadā – 2 940 000,00 *euro*;

2.2. 2022.gadā – 500 000,00 *euro*.

3. Gadījumā, ja Valsts kases vai citas kredītiestādes aizņēmums netiek piešķirts Projektā paredzētajā apjomā, finansējuma daļu, par kuru netiek saņemts Valsts kases vai citas kredītiestādes aizņēmums, finansēt no pašvaldības budžeta līdzekļiem.

4. Pilnvarot Jelgavas pilsētas pašvaldības izpilddirektoru veikt visas nepieciešamās darbības projekta iesnieguma iesniegšanai un īstenošanai, kā arī parakstīt ar projekta iesnieguma iesniegšanu un īstenošanu saistītos dokumentus.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2020.gada 30.aprīlī